《蜀路二首》
唐代·张说

云埃夜澄廓，山日晓晴鲜。叶落苍江岸，鸿飞白露天。

磷磷含水石，幂幂覆林烟。客心久无绪，秋风殊未然。

徭蜀时未改，别家乡念盈。忆昨出门日，春风发鲜荣。

及兹旋辕地，秋风满路生。昏晓思魏阙，梦寐还秦京。

秦京开朱第，魏阙垂紫缨。幽独玄虚阁，不闻人马声。

艺业为君重，名位为君轻。玉琴知调苦，宝镜对胆清。

鹰饥常啄腥，凤饥亦待琼。于君自有属，物外岂能轻。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。